Ēriks Lanss

Ēriks Lanss (īstajā vārdā Juris Vīksne, dzimis  Jelgavā) ir latviešu prozaiķis un scenārists.

 Biogrāfija 
1966. gadā absolvējis Rīgas Politehniskā institūta elektroenerģētikas fakultāti. 1980. gadā kļuvis Latvijas Rakstnieku savienības biedru. 1982. gadā sarakstījis savu pirmo kinofilmas scenāriju filmai "Tereona galva". 21. gadsimtā pievērsies dokumentālā kino scenārijiem, 2005. gadā uzņemts Kinematogrāfistu savienībā.

Strādājis pie scenārijiem filmām "Dārzs ar spoku", "Par mīlestību pašreiz nerunāsim", "Amats Nr. 1. Valsts prezidents", "Džona Doreda sala", kā arī Dzintras Gekas Sibīrijas cikla  filmām "...un Igarka un Cerība un Taurenis",  "Agapitova un izglābtie", "Stacija Latvieši 1937", "Maršruts Ķekava - Omskas apgabals, 1949", "Kur palika tēvi?".

 Apbalvojumi 

 Berlīnes Starptautiskā kinofestivāla atzinība par scenārija idejas oriģinalitāti - scenārijs filmai "Dārzs ar spoku" (1984. gads);
 Lielā Kristapa balva "Labākais scenārists" - "Par mīlestību pašreiz nerunāsim" (1988. gads), "Stacija Latvieši 1937" (2012. gads)

 Atsauces 

Kategorija:1940. gadā dzimušie
Kategorija:Latvijas scenāristi
Kategorija:Jelgavā dzimušie